अखानायै जों सम मथेनो 8:30 रिंगायाव सहैबाय आरो गावबा गावनि मुं बायदियै बेच, दायेरी बही आरो खोलोमखौ लानानै उदयाना मुलुग सोलोंसालिनि Widya Sabha Hallआव जिरायनायसै। 9:00 रिंगायाव MCनि दैदेनगिरिजों आयदा फारिखौ बेखेवयो। 9:05 रिंगायाव इन्दनेसिया हादरनि महारियारि मेथाइ रोजाबो आरो 9:17 रिंगायाव बरायनाय मोसानाय (सरस्वती देन्स)जों मेलखौ बरायो। बे मोसानायखौ नुनानै आं जोबोद गोजोन्दोंमोन। मनोना मोसानाया क्लासिकेलमोन आरो मोसाग्राफोरनि द्रेसा इउनिफर्ममोन। मोसाग्रा सिख्लाफोरा गुफुर गावदां गावदां जोबोद समायनामोन। मुंख’नो गोनां दि जोंनि भारत हादर एबा आसामाव सर’स्वतीखौ मोदायजो महरै एबा गियाननि बिमा महरै फुजियो। नाथाय, बि मोदायजोनि मुङै जेबो मोसानाय आयदा नुनानै मोननाय आंहा गोसोआव गैया। अदेबानि सर’स्वनि मुङै मोसोनाय आयदा गैखाया बेखौसो जों मिथिबोदों।